3000-ысь унджык морт волісны мынтысьтӧг республикаса спорт учреждениеясӧ кӧч тӧлысьын

Коми Республикаса спорт да мортӧс ёнмӧдан агентствоын кывкӧрталісны «Восьса ӧдзӧса лун» республиканскӧй акциялысь уджсӧ медводдза тӧлысь серти. Медся ёна водзмӧстчӧны Сыктывкарын, Ухтаын да Воркутаын.

«Кӧч тӧлысся акцияын медся водзмӧстчысь участникъяс – велӧдчысь том йӧз. Ӧткымын муниципалитетын томулов волісны дзонь чукӧръясӧн, - пасйисны Спортагентствоын. – Водзвыв нин позьӧ висьтавны, мый акция вылӧ лачаыс збыльмис. Ми эскам, мый спортӧ пырӧдчысьяслӧн лыдыс кутас сӧмын содны. Сы вӧсна решайтам, медым акцияыс муніс эз ӧтчыдысь, а быд во».

«Восьса ӧдзӧса лун» акциясӧ нуӧдӧны Коми Республикаын 2012 вося кӧч тӧлысь 1 лунсянь ӧшым тӧлысь 31 лунӧдз. Медшӧр мог – кыскыны том йӧзӧс физкультураӧ да спортӧ. Акция серти республикалӧн став муниципальнӧй юкӧнса олысьяслӧн 18-сянь 30 арӧсӧдз эм позянлун тӧлысьнас ӧтчыдысь оз гежӧдджыка мынтысьтӧг занимайтчыны спорт учреждениеясын. Акцияса мероприятиеяслысь расписаниесӧ позьӧ видзӧдлыны Коми Республикаса спорт да мортӧс ёнмӧдан агентстволӧн республиканскӧй сайтын [www.sportrk.ru](http://www.sportrk.ru/), «Акцияяс, конкурсъяс» юкӧдын.